Eutropius (rerum gestarum scriptor)
Flavius Eutropius, qui floruit altera parte saeculi IV, fuit rerum gestarum scriptor ac Magister Memoriae Flavi Claudi Iuliani imperatoris.

Cursus honorum
Eutropius anno 371/372 proconsul Asiae, anno 380/381 praefectus praetorio per Illyricum et anno 387 consul fuit una cum Valentiniano II imperatore.

Opera 
Flavius Eutropius scripsit Breviarium historiae Romanae ab Urbe condita in decem libris, imperatori Valentiniano II dedicatis.  Primus liber historiam a Romulo usque ad Furium Camillum narrat;  ultimus ad annum urbis conditae 1118 (hoc est ad annum 364 p.C.n.) venit.  Tunc finem facit scriptor, hoc dicens:

Quia autem ad inclitos principes venerandosque perventum est, interim operi modum dabimus. Nam reliqua stilo maiore dicenda sunt. Quae nunc non tam praetermittimus, quam ad maiorem scribendi diligentiam reservamus.

Nexus externi 

 Breviarium ab Urbe condita

Bibliographia 
 Beyer, Brian, editor. War with Hannibal Authentic Latin Prose for the Beginning Student. New Haven: Yale University Press, 2009. 
 Bird, H. W., interpres et commentator. Eutropius: Breviarium. Liverpolii: 1993. 
 Keefer, Tracy D. Eutropius the Presbyter, Cerasia, and literary culture in Late Antiquity. Dissertatio apud Universitatem Carolinensem Meridianam, 2004.
 Motta, Daniella. "Sull'uso del passato nei breviari tardoantichi e nella Historia Augusta."  Storiografia ellenistica e tardoantica 2010, pp. 179–208.
 Ferrero, Isobel Moreno. "La « breuitas » en los « Breviarios » históricos latinos : idiosincrasia, multifuncionalidad y práctica de un recurso literario."  Homenaje a M. D. Verdejo (2010), p. 235-285.

Notae 

Auctores Latini antiqui
Historici Romani antiqui
Scriptores Imperii Romani
Praefecti Praetorio
Proconsules Asiae
Nati saeculo 4
Mortui saeculo 4
Iulianus (imperator)